Այս պարագայում ԱՈՒԿ-ը բավականին լավն էր, կատարեց իր առաքելությունը, բայց ժամանակի ընթացքում այն ևս կարիք ունեցավ սկզբունքային փոփոխությունների: Այս փոփոխություններն ապահովելով օրենքում՝ մենք կկարողանանք ապահովել օրենքի կիրառման ճշգրտությունը: Միևնույն ժամանակ մենք թրաֆիքինգի դեմ պայքարի մեր տասնամյա փորձից ելնելով և այն աշխատանքներից, որ արվել են մինչև հիմա, հասկանում ենք, որ բոլոր «գործող անձինք» այս շղթայի մեջ, ովքեր զբաղվում են թրաֆիքինգի զոհերի բացահայտմամբ, նույնականացմամբ, օգնության տրամադրման խնդիրներով, թրաֆիքյորների հետապնդմամբ, դատապարտմամբ շատ լավ պատկերացնում են իրենց գործառույթները և շատ լավ կատարում են իրենց աշխատանքները: Այսինքն մենք չենք ունեցել խնդիրներ օրենքի վատ կատարման պատճառով. համենայն դեպս այս բնագավառում: Պարզապես ունենալով լավ օրենքներ և հետևելով այդ օրենքների տառին և ոգուն, կկարողանանք լավագույնս իրականացնել ամբողջ աշխատանքը: